విజయ నరేష్

**విజయ నరేష్** లేదా **నరేష్ ** తెలుగు సినీ నటుడు. ఇతను నటి విజయ నిర్మల కుమారుడు. అనేక తెలుగు చిత్రాలలో హాస్య ప్రధాన పాత్రలు పోషించాడు. ముఖ్యంగా జంధ్యాల దర్శకత్వంలో వచ్చిన అనేక విజయవంతమైన చిత్రాలలో నటించి ప్రేక్షకులను మెప్పించాడు.

నరేశ్‌ ప్రధాన పాత్రలో నటించిన లఘు చిత్రం 'పెంకుటిల్లు' 'ఈటీవీ విన్‌' ఓటీటీలో 2025 మే 4 నుండి స్ట్రీమింగ్‌ ప్రారంభమైంది.

ఇతని తండ్రి ఎవరు?

## నేపథ్యము
బాలనటుడిగా 1972లో పండంటి కాపురం చిత్రం ద్వారా సినీరంగ ప్రవేశం చేశాడు. 1982లో ఇతని తల్లి విజయ నిర్మల దర్శకత్వంలో ప్రేమ సంకెళ్ళు చిత్రంలో కథానాయకుడిగా నటించాడు, కానీ ఆ చిత్రం విజయవంతం కాలేదు. తర్వాతి కాలంలో అనేక హాస్య ప్రధాన చిత్రాలలో నటించి నటుడిగా మంచిపేరు తెచ్చుకున్నాడు. ఇతను కథానాయకిడిగా నటించిన చిత్రం జంబలకిడి పంబ తెలుగు చలనచిత్ర చరిత్రలో అత్యధిక వసూళ్ళు సాధించిన హాస్యచిత్రంగా నిలిచింది. కొద్దికాలంగా సహాయ పాత్రలను పోషిస్తున్నాడు. ప్రతినాయక పాత్రలను కూడా పోషించనున్నట్లు తన అభిప్రాయాన్ని వెల్లడించాడు. 2019 మా (మూవీ ఆర్టిస్ట్ అసోసియేషన్) ఎన్నికల్లో అంతకు మునుపు అధ్యక్షుడైన శివాజీ రాజా మీద 69 ఓట్ల ఆధిక్యంతో గెలిచి అధ్యక్షుడయ్యాడు.

## వ్యక్తిగత జీవితము
నరేశ్ వివాహము నాలుగుసార్లు జరిగింది. మొదటి సీనియర్ కెమెరామెన్ శ్రీను కుమార్తెను పెళ్ళి చేసుకున్నాడు. వీరికి ఒక బాబు నవీన్ జన్మించిన తర్వాత మనస్ఫర్ధల కారణంగా విడిపోయారు. తర్వాత రెండో పెళ్ళి చేసుకున్నాక అది కూడా విడాకులవరకు వచ్చింది. 50 ఏళ్ళ వయస్సులో ఆంధ్రప్రదేశ్ రాజకీయనాయకుడు అయిన రఘువీరారెడ్డి సోదరుడి కుమార్తె రమ్యను 2010 డిసెంబరు 3న హిందూపురంలో వివాహం చేసుకున్నాడు. ముగ్గురు కొడుకులు. 2023 లో నటి పవిత్ర లోకేశ్ ను వివాహమాడారు.

## రాజకీయ జీవితము
1990వ దశకంలో రాజకీయ అనిశ్చితి వల్ల వాజ్‌పేయి ప్రభుత్వం కేవలం పదమూడు రోజులో ప్రభుత్వం ఏర్పాటు చేసింది. ఆ సమయంలో వాజపేయి ప్రసంగానికి నరేశ్ ఉత్తేజితుడై భారతీయ జనతా పార్టీలో చేరి కొంతకాలం చురుకైన పాత్ర పోషించాడు. రాష్ట్ర జనరల్ సెక్రటరీ స్థాయికి ఎదిగాడు. 2009లో పార్లమెంటుకు పోటీ చేసి ఓటమి పాలయ్యాడు. తరువాత బిజెపిని వదిలిపెట్టాడు.

## నటించిన చిత్రాల పాక్షిక జాబితా

*నాలుగు స్తంభాలాట
*హై హై నాయకా
*చిత్రం భళారే విచిత్రం
*శ్రీవారికి ప్రేమలేఖ
*రెండుజెళ్ళ సీత
*శ్రీవారి శోభనం
*పెళ్ళి నీకు శోభనం నాకు
*రొటేషన్ చక్రవర్తి (1987)
*పుత్తడి బొమ్మ
*100% లవ్
*శంభు (2003)
*మల్లీశ్వరి (2004)
*గౌరి (2004)
*సి.బి.ఐ.ఆఫీసర్ (2004)
*ఒరేయ్ పండు (2005)
*అల్లరి రాముడు (2002)
*మీ శ్రేయోభిలాషి
*పోలీస్ భార్య
* హీరో (2008)
*భలే మొగుడు భలే పెళ్ళామ్ (2011)
*ఆడు మగాడ్రా బుజ్జీ (2013)
*చందమామ కథలు
*దృశ్యం (సినిమా) (2014)
*లక్ష్మీ రావే మా ఇంటికి (2014)
*సుబ్రహ్మణ్యం ఫర్ సేల్ (2015)
* బీరువా (2015)
*శ్రీశ్రీ (2016)
* 2 కంట్రీస్ (2017)
*రెండు రెళ్ళు ఆరు (2017)
*ఛలో (2018)
*చల్‌ మోహన రంగా (2018)
*సమ్మోహనం (2018)
* దేవదాస్ (2018)
*శైలజారెడ్డి అల్లుడు (2018)
*ప్రతిరోజూ పండగే (2019)
*రఘుపతి వెంకయ్య నాయుడు (2019)
*ఫస్ట్ ర్యాంక్ రాజు (2019)
* ఎంత మంచివాడవురా! (2020)
* డిస్కో రాజా (2020) తెలుగు
* భీష్మ (2020)
* ఒరేయ్ బుజ్జిగా (2020)
* అమరం అఖిలం ప్రేమ (2020)
* సోలో బ్రతుకే సో బెటర్ (2020)
* మిస్ ఇండియా (2020)
* శ్రీకారం (2021)
* రంగ్ దే (2021)
*శ్రీదేవి సోడా సెంట‌ర్
*అర్జున ఫల్గుణ (2021)
* ఒక చిన్న ఫ్యామిలీ స్టోరీ (2021)
* సూపర్‌ మచ్చి (2022)
*హీరో (2022)
*తెలిసినవాళ్లు
*అంటే సుందరానికి (2022)
*లెహరాయి
*జిన్నా (2022)
* రంగ రంగ వైభవంగా (2022)
* సామజవరగమన (2023)
* అన్నీ మంచి శకునములే (2023)
* మళ్ళీ పెళ్ళి (2023])
*ఇంటింటి రామాయణం (2023)
* మాయాబజార్ ఫర్ సేల్ (2023)
* ది గ్రేట్ ఇండియన్ సూసైడ్ (2023)
* మార్టిన్ లూథర్ కింగ్ (2023)
* భీమా (2024)
* మెకానిక్ రాకీ (2024)
* వీరాంజనేయులు విహారయాత్ర (2024)
* గేమ్ ఛేంజర్ (2025)
* సుందరకాండ (2025)
* సారంగపాణి జాతకం (2025)
* సంక్రాంతికి వస్తున్నాం (2025)
* జాక్ (2025)
* శ్రీశ్రీశ్రీ రాజావారు (2025)
* షో టైమ్ (2025)
* బ్యూటీ (2025)
* మాస్ జాతర (2025) 
* నారీ నారీ నడుమ మురారి (2026) 
* ఫంకీ (2026) 
* సతీ లీలావతి (2026)
* హే బల్‌వంత్ (2026)

## పురస్కారాలు
# నంది పురస్కారం - 2013 నంది పురస్కారాలు: ఎస్వీ రంగారావు పురస్కారం
# ఫిలిప్పీన్స్ రాజధాని మనిలాలో నరేష్ విజయకృష్ణకి 'సర్' అనే బిరుదుతో పాటు గౌరవ డాక్టరేట్ ని ప్రదానం చేశారు. నేషనల్ అకాడమీ ఆఫ్ సెక్యూరిటీ అండ్ డిఫెన్స్ ప్లానింగ్ సంస్థతో పాటు ఇంటర్నేషనల్ స్పెషల్ కోర్ట్ ఆఫ్ అర్బిట్రేషన్ అండ్ హ్యూమన్ రైట్స్ విభాగాలు కలిసి నిర్వహించిన సమావేశాలలో నరేష్ ను మిలటరీ ఆర్ట్స్ గుడ్ విల్ అంబాసిడర్ గా, లెఫ్టినెంట్ కల్నల్ గా నియమించారు. ఈ విధమైన గౌరవం పొందిన తొలి నటుడు దేశంలో నరేష్.

## మూలాలు


## బయటి లంకెలు
*
* http://movies.andhraglitz.in/2012/06/naresh.html

వర్గం:తెలుగు సినిమా నటులు
వర్గం:తెలుగు సినిమా హాస్యనటులు
వర్గం:రాజకీయ నాయకులు
వర్గం:పార్టీలు ఫిరాయించిన రాజకీయ నాయకులు
వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
వర్గం:అనంతపురం జిల్లా రాజకీయ నాయకులు
వర్గం:సినీ వారసత్వం గల తెలుగు సినిమా వ్యక్తులు